3 Hy het deur die hele omgewing rondom die Jordaanrivier gegaan en verkondig dat mense hulle moet laat doop as ’n simbool van berou sodat hulle sondes vergewe kan word,+ 4 net soos daar in die boek van die profeet Jesaja geskryf is: “Iemand roep in die wildernis uit: ‘Berei die weg van Jehovah* voor! Maak sy paaie reguit.+ 5 Elke vallei moet opgevul word, en elke berg en heuwel moet gelykgemaak word. Die draaie moet reguit gemaak word, en die ongelyke plekke gelyk, 6 en alle mense* sal die redding van God sien.’”*+
7 Hy het vir die groot groep mense wat gekom het om deur hom gedoop te word, begin sê: “Julle spul giftige slange,* wie het julle gewaarsku om vir die komende woede te vlug?+ 8 Bring dan vrugte voort wat by berou pas. Moenie vir julleself begin sê: ‘Ons het Abraham as ons vader’ nie. Want ek sê vir julle dat God vir Abraham kinders uit hierdie klippe kan voortbring. 9 Ja, die byl lê reeds by die wortel van die boom. Elke boom wat nie goeie vrugte voortbring nie, sal afgekap en in die vuur gegooi word.”+
15 Die volk was in afwagting, en hulle almal het gewonder* of Johannes nie miskien die Christus is nie.+ 16 Johannes het die antwoord gegee deur vir almal te sê: “Ek doop julle met water, maar die een wat ná my kom, is sterker as ek, en ek is nie waardig om die rieme van sy sandale los te maak nie.+ Hy sal julle doop met heilige gees en met vuur.+ 17 Die vurk waarmee hy die koring en die kaf skei, is in sy hand om sy dorsvloer heeltemal skoon te maak en om die koring in sy voorraadskuur bymekaar te maak, maar hy sal die kaf verbrand met vuur wat nie geblus kan word nie.”
18 Hy het die mense ook op baie ander maniere aangespoor en aangehou om goeie nuus aan die volk bekend te maak. 19 Maar Johannes het Herodes, die distriksheerser, tereggewys oor sy broer se vrou, Heroʹdias, en oor al die goddelose dade wat hy gedoen het, en daarom het Herodes 20 nog iets slegs gedoen: Hy het Johannes in die tronk opgesluit.+